Vandag se sportnuusVroue-krieket By die IKR se Wêreldbeker vir Vroue is die eerste halfeindwedstryd gister tussen Suid-Afrika en Engeland gespeel. Suid-Afrika het byna vir ’n reuseskok gesorg, maar net-net verloor. Suid-Afrika 218/6 (50 bb) Engeland 221/8 (49.4 / 50 bb) Engeland wen met net 2 paaltjies (met 2 balle oor) Môre speel Australië en Indië in die tweede halfeindstryd teen mekaar. Die eindstryd word Sondag beslis. Toetskrieket In Colombo het Sri-Lanka en Zimbabwe in ’n enkeltoets kragte gemeet. Zimbabwe 356 & 377 Sri- Lanka 346 & 391/6 (114.5 bb, teiken was 388) Sri Lanka wen met 4 paaltjies. Intussen het Engeland bevestig dat Gary Balance ’n gebreekte vinger het, en dat hy nie in die derde toets sal speel nie. Morné Morkel het hom teen die hand geboul in die tweede toets. Rugby In die Superrugbyreeks word die vier kwarteindwedstryde komende naweek gespeel. Daar was 135 wedstryde in die groepfase. Die bepalings vir die kwarteind lyk só: Skolerugby Gister was dag twee van vanjaar se Cravenweek vir onder agtien-spelers. Hokkie By die Hokkie Wêreldliga in Johannesburg het die Proteas se vrouespan gister in die kwarteind teen Duitsland gespeel. Duitsland, wat nommer dertien in die wêreld is, het met 1-0 gewen. Fietsry Die Tour de France-fietswedren se 16de skof oor 165 km is gister voltooi. Die wedren loop die komende naweek ten einde. Michael Matthews van Australië het sy tweede skofoorwinning in vanjaar se toer behaal. Gholf Die 146ste Britse Ope-gholftoernooi begin môre op Royal Birkdale. Nege Suid-Afrikaners sal hul staal ten toon stel. Dit sluit spelers in soos Darren Fichardt, Branden Grace, Louis Oosthuizen, Ernie Els en Charl Schwartzel. Atletiek Suid-Afrika se 400 m-wêreldrekordhouer, Wayde van Niekerk, sal Vrydagaand in Monaco een van die groot trekpleisters by die Diamantliga-byeenkoms wees. Van Niekerk se landgenoot, Akani Simbine, sal in die 100 m met Usain Bolt skouers skuur. Sokker Die middelveld-speler Michael Morton van SuperSport United is deur Bafana opgeroep vir die tweede been van die Afrika Nasiebeker se kwalifiseringswedstryd teen Botswana. Morton vervang Teboho Mokoena.